als_Latn dik_Latn tur_Latn
Erdhi me pranverë dhe iku me dimër – Kalosh Çeliku
(Përkujtim artisit: Agim Ramadani )
Përderisa Kërçova fotografin e parë kërçovar Emin Kallnaga e përcolli me dhunë në Turqi, pas një burgosje policore, artistin e dytë Agim Ramadanin e percolli rrëzë malit në sydiell me respekt dhe nderime. Shtëpinë e përjetshme, nga ku me fotoapartin e tij vazhdojë t’i regjistrojë ngjarjet historike dhe gjurmët e vendlindjes me rreethinën e Kërçovës. Syri i tij magjik hyri në çdo shtëpi dhe shkollë. Vepra e tij artistike gëzoi shumë shkollarë, fotografitë e të cilit edhe sot ruhen me xhelozi.
Agim Ramadani (23.08.1957 – 11.02.2015)
Fotoaparati i tij regjistroi edhe bashkfshatarin e tij Xhelko Makasutin, në Bukuresht me të bijën e tij Kristina Maksutin me veshje kombëtare kërçovare. Omer Kaleshin, piktorin e madh kërçovar me famë botërore. Gjyshin e tij Hoxhë xha Nazimin, që nga Bukureshti e solli në fshatin e tij Novosell (Katundi Ri) edhe poetin e madh shqiptar, autorin e Himnit kombëtar Asdrenin. Babain e tij piktor dhe veteran të arsimit i ndoqi hap pas hapi në karrierën e tij artistike. Fotoaparati i tij regjistroi edhe shumë personalite të tjerë kërçovar e mbarëshqiptar, që Nesër do të na rrëfejnë histori.
E patëm krah të djathtë gjatë ngjarjeve arsimore, kulturore e politike në Kërçovë. Syri i të cilit do të na mungojë edhe për gjatë kohë. Edhe pse, ai jeton në kujtimet tona, shtëpitë tona, shkollat shqipe. Po, jo edhe një ekspozitë e fotografive artistike të cilën me siguri në të ardhmen do t’ia organizojnë kërçovarët në vendlindje.
Agim Ramadani ishte edhe aktivist i madh dhe anëtar i këshillit të shkollës mesme “Drita” në Llapkidoll me drejtor Ilmi Veliun. Djali i veteranit të arsimit shqip në Kërçovë, Mësues Danit, i cili në popullatë ka qenë dhe është i njohur si Dani i Novosellit (Katundit Ri), ku vendlindjen me brushë në dorë e përjetësoi edhe në pëlhurë.
Novoselli (Katundi Ri), edhe pse fshat shumë i vogël i malësisë së Kërçovës, është përmendur që moti si vendlindje e patriotit të madh Rexhep Novosella, pastaj vendlindje e Bakes së Novosellit, Danit të Novosellit dhe profesorit të respektuar dhe nderuar Sula i Novosellit. Emra të cilët kanë lënë gjurmë të thella në histori nga një fshat i vogël, e sidomos emri i Rexhep Novosellës (Katundit Ri), i cili në vjeshtën e vitit 1912 e priti dhe e gostiti në Bukuresht babain e Shtetit shqiptar – Ismail Qemali.
Edhe, Agim Ramadani është pasardhës i këtyre burrave që i përmendëm, dhe në qytetin e Kërçovës është i njohur si fotografi i parë shqiptar dhe i vetmi deri në ditën e sotshme. Para Agimit, gjatë Luftës Dytë Botërore e deri më 1948 si fotograf shqiptar ka punuar Emin Kallnaga, i cili burgoset dhe dënohet me 6 vjet burg me akuzën se i ka shërbyer Ballit Kombëtar, që pas burgut detyrohet të ikë për në Turqi.
Emri i Agim Ramadanit është i pranishëm dhe shënuar në të gjitha fotografitë e shkollave fillore e tetëvjeçare të rrethit Kërçovës, punë të cilën ai e bënte me përkushtim dhe dashuri të madhe. Agimi ka mbetur në kujtesën e të gjithë nxënësve tonë, sepse ai ishte artisti që fotografonte dhe përjetsonte kohën dhe ditët më të vëshrira të arsimit shqip, në Kërçovë. Fotografi i palodhur me fotoaparat përqafe merrte pjesë rregullisht edhe në protestat kundër mbylljes së paraleleve shqipe të gjimnazit të Kërçovës. Poashtu edhe si anëtar i këshillit të shkollës po edhe si fotograf, ku i ka përjetsuar të gjitha aktivitetet arsimore e kulturore. Agimi ka bërë edhe fotografinë – tablo të gjeneratës së parë të kësaj shkolle. Shumë kujtime që na kanë mbetur nga ajo punë aq e madhe e asaj kohe janë fotografuar dhe përjetësuar nga dora e syri i Agim Ramadanit.
Agim Ramadani do të mbetet në kujtesën e kërçovarëve si njeri shumë i urtë, shumë konstruktiv, dhe i gatshëm për t’u shërbyer nxënësve, mësuesve, studentëve, intelektualëve, gurbetçarëve po edhe popullatës tjetër, në çdo kohë dhe moment.
Erdhi me pranverë… Dhe, iku me Dimër…
Komente (3 publikuar):
Posa degjova, me mjaft vonese per mbarimin vetem fizik te parakoshem te NJERIUT, PIKTORIT dhe NJERIT nder miqte e mije dhe te familjes se tij te nderuar, sivellit, Agim R.Ramadanit, u pikllova si rralle kur ne jeten time!
Pas nje rruge te gjate, nese do te kisha guzim ta mbaja veten, per njerin nga perkujtimet me markante te jetes sime, do ta perjetesoja per jete te jeteve!
Nuk ka shume kohe qe i nderruam pisedat ekspres, si renome, kur me pyetje dhe sugjerime, per bri respektit te thelle me verejtje dhe sugjerime shume konstruktive te nivelit me te larte kombetar dhe shkencer.
E kam thene edhe shume here te tjera, se Agim R.Ramadani, ne radhe te pare ishte NJERI, SHQIPTAR KONSTRUKTIV dhe ARTIST-PIKTOR I TALENTUAR, i PASIONUAR dhe KREATIV!
Agimi, pervec veleresimeve te larta me jepte edhe sugjerime konstruktive, edhe kur takoheshim palimthi, edhe kur taloheshim me shpesh, ishte krijues i vertete ne cdo lami me qellimet me te mira kreative.
Burra pa hile, pa interes, me te mengjur, me kreativ se Agimi nuk gjen leht, jo vetem ne Kercove, por edhe me gjere nder shqiptare!
Lavdi e perjetshme mikut, shokut, atdhetarit te devotshem, piktorit te develishem dhe patriotit te flaket, Adim R.Ramadanit.
Me keqardhje te thelle, ngushellimet me te sinqerta dhe faleminderime per te gjitha, maestro ekspert-piktor dhe artist i pasionar, me origjine kreative dhe i paharrueshem per jete te jetese, sivella Agim.
Me konsiderate te larte dhe dhembje te thelle
Sali Ramadani-Kercova
Publikoni komentin tuaj
Krasniqi pëson nga Braehmer, Xhila kampion në versionin GBU WorldPas raundit të nëntë ekipi i Krasniqit dorëzoi meçin....
- Ish-luftëtarët e UÇK-së: Nuk ka birë nëne që na kap për fyti, të kapur janë shqipfolësit e shitur (19)
- Çfarë duhet të bëjnë shqiptarët në krizën aktuale në Maqedoni (10)
- Shaqiri akuzon BDI për vrasje dhe raste të montuara, kundërpërgjigjet partia e Ahmetit (7)
- Dialogu për krizën në Maqedoni përjashton shqiptarët (7)
- Opozita maqedonase si duket po kalkulon me "bombat" për shqiptarët (6)
- Thaçi: Betohem me vdekje se nuk ka dosje kriminale për PDSH-në (VIDEO) (6)
als_Latn als_Latn als_Latn ilo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ron_Latn als_Latn als_Latn als_Latn als_Latn als_Latn als_Latn als_Latn als_Latn